ვიქტორ ჩანოვი
ვიქტორ ჩანოვი (უკრ. Віктор Вікторович Чанов, რუს. Ви́ктор Ви́кторович Ча́нов; დ. 21 ივლისი, 1959, სტალინო, უკრაინის სსრ — გ. 8 თებერვალი, 2017, კიევი, უკრაინა) — უკრაინელი და საბჭოთა ფეხბურთელი, მეკარე. სხვადასხვა დროს იცავდა დონეცკის „შახტიორის“, კიევის „დინამოს“, ჰაიფას „მაკაბის“, თელ-ავივის „ბნეი იეჰუდას“, კიევის „ცსკა ბორისფენის“ და საბჭოთა კავშირის ეროვნული ნაკრების ღირსებას. საბჭოთა კავშირის თასის მფლობელი (1980) დონეცკის „შახტიორის“ შემადგენლობაში. საბჭოთა კავშირის სამგზის (1985, 1986, 1990) ჩემპიონი, საბჭოთა კავშირის თასის ოთხგზის (1982, 1985, 1987, 1990), საბჭოთა კავშირის სუპერთასის ორგზის (1986, 1987) და ევროპის თასების მფლობელთა თასის (1986) მფლობელი კიევის „დინამოს“ შემადგენლობაში. ევროპის 1988 წლის ვიცე-ჩემპიონი, 1982 წლის ესპანეთის, 1986 წლის მექსიკის და 1990 წლის იტალიის მსოფლიო ჩემპიონატების მონაწილე საბჭოთა კავშირის ეროვნული ნაკრების შემადგენლობაში. საბჭოთა კავშირის სპორტის დამსახურებული ოსტატი (1986). 1986 წელს დაასახელეს საბჭოთა კავშირის საუკეთესო მეკარედ. ექვსჯერ იყო დასახელებული საბჭოთა კავშირის წლის 33 საუკეთესო ფეხბურთელის სიაში.